Željana Zovko
Željana Zovko (sündinud 25. märtsil 1970 Mostaris) on Bosnia ja Hertsegoviina endine diplomaat, alates 24. oktoobrist 2016 Horvaatiast valitud Euroopa Parlamendi liige. Zovko kandideeris 2014. aasta Euroopa Parlamendi valimistel Horvaatia Demokraatliku Liidu nimekirjas, sai 2392 häält ning valituks ei osutunud. Ta sai Euroopa Parlamendi liikmeks Davor Ivo Stieri asendusliikmena 2016. aastal. 2019. aasta Euroopa Parlamendi valimistel sai ta 9861 häält ning osutus valituks. 2004–2008 oli ta Bosnia ja Hertsegoviina suursaadik Prantsusmaal, 2008–2011 Hispaanias ja 2015–2016 Itaalias. 2012–2015 töötas ta Bosnia ja Hertsegoviina peaministri välisnõunikuna.